b'\n_START_ARTICLE_\nHarjavallan silta\n_START_SECTION_\nEnsimm\xc3\xa4inen silta\n_START_PARAGRAPH_\nKokem\xc3\xa4enjoen ylitt\xc3\xa4v\xc3\xa4\xc3\xa4 siltaa alettiin Harjavaltaan suunnittelemaan heti vuonna 1868 tapahtuneen kunnan itsen\xc3\xa4istymisen j\xc3\xa4lkeen. Joki muodosti paikkakunnan kohdalla yli kolme kilometri\xc3\xa4 pitk\xc3\xa4n koskialueen, joka muodostui kolmesta eri koskesta. 1800-luvun lopulla pohjoispuolen asukkaille alkoi k\xc3\xa4yd\xc3\xa4 v\xc3\xa4ltt\xc3\xa4m\xc3\xa4tt\xc3\xb6m\xc3\xa4ksi p\xc3\xa4\xc3\xa4st\xc3\xa4 sujuvasti asioimaan etel\xc3\xa4puoliseen kirkonkyl\xc3\xa4\xc3\xa4n, jossa sijaitsivat kaikki palvelut. Joen yli rakennettiin puurakenteinen kapea jalankulkijoille tarkoitettu porras vuonna 1880. _NEWLINE_Varsinainen siltahanke k\xc3\xa4ynnistettiin varojenker\xc3\xa4yksell\xc3\xa4 vuonna 1906. Viisi vuotta my\xc3\xb6hemmin rakentajaksi valittiin Pohjanmaalla vaikuttanut sillanrakentaja ja rakennusmestari Walle Antila, joka oli jo aikaisemmin rakentanut useita riippusiltoja. Silta otettiin k\xc3\xa4ytt\xc3\xb6\xc3\xb6n joulukuussa 1912. Vuoden 1918 sis\xc3\xa4llissodassa silta vaurioitui punaisten r\xc3\xa4j\xc3\xa4ytt\xc3\xa4ess\xc3\xa4 sen, mutta se kunnostettiin heti sodan j\xc3\xa4lkeen.\n_START_SECTION_\nRiippusilta\n_START_PARAGRAPH_\nVuonna 1937 aloitettiin sillalta noin kolme kilometri\xc3\xa4 alajuoksulle p\xc3\xa4in sijaitsevaan Lammaistenkoskeen rakentamaan voimalaitosta. Padon valmistumisen my\xc3\xb6t\xc3\xa4 veden pinta joessa tulisi nousemaan 12 metri\xc3\xa4 ja n\xc3\xa4in ollen silta j\xc3\xa4isi veden alle. Veden nousu my\xc3\xb6s yli kaksinkertaisti joen leveyden Harjavallan kohdalla. Tie- ja vesirakennushallitus olisi halunnut rakentaa uuden sillan joen kapeimpaan kohtaan noin 500 metri\xc3\xa4 yl\xc3\xa4juoksulle p\xc3\xa4in, mutta kansanedustaja Kyllikki Pohjalan ansiosta se lopulta tehtiin entisen sillan paikalle. Uusi riippusilta valmistui 1939, jolloin my\xc3\xb6s Harjavallan voimalaitos aloitti toimintansa. Silta oli valmistuessaan Suomen pisin riippusilta. _NEWLINE_1970-luvulla riippusilta alkoi k\xc3\xa4y\xc3\xa4 liian pieneksi ja ahtaaksi kasvaneisiin liikennem\xc3\xa4\xc3\xa4riin n\xc3\xa4hden ja uuden ter\xc3\xa4sbetonisen sillan rakennusty\xc3\xb6t aloitettiin vuonna 1981. Vanha silta purettiin 1982 ja siirrettiin Etel\xc3\xa4-Savoon Punkaharjulle, jossa se yhdist\xc3\xa4\xc3\xa4 Puruveden j\xc3\xa4rvess\xc3\xa4 sijaitsevat Laukansaaren ja Vaahersalon saaret. Rakennust\xc3\xb6iden aikana liikenne joen yli hoidettiin viereen rakennetun v\xc3\xa4liaikaisen ponttoonisillan avulla. Uusi silta otettiin k\xc3\xa4ytt\xc3\xb6\xc3\xb6n vuonna 1983._NEWLINE_Harjavallan hautausmaan vieress\xc3\xa4 on vuonna 1990 paljastettu sillanrakentajien muistomerkki. Se koostuu kolmesta vanhan sillan tukirakenteista per\xc3\xa4sin olevasta kivest\xc3\xa4.'